stanford-oval/wikipedia huggingface dataset:
Futsalin maailmanmestaruuskilpailut 1996

| FIFA Futsal World Championship 1996 |
| --- | --- |
Joukkueet:  16
 :  49 karsijasta
Isäntämaa:  Espanja
Ajankohta:  24. marraskuuta – 8. joulukuuta 1996
Mitalistit:  
–  Kultaa:  Brasilia
–  Hopeaa:  Espanja
–  Pronssia:  Venäjä
Ottelut:  40
Maalit:  290 (7,3 ottelua kohti)
Yleisö:  116 400 (2910 ottelua kohti)
Maalintekijä:   Manoel Tobias (14 maalia)
Paras pelaaja:   Manoel Tobias
Maailmanmestaruuspokaali
Vuoden 1996 futsalin maailmanmestaruuskilpailut olivat kolmannet FIFA:n järjestämät futsalin maailmanmestaruuskilpailut. Turnaus pelattiin Espanjassa 24. marraskuuta – 8. joulukuuta 1996. Kisakaupunkeina toimivat Murcia, Segovia, Castellón ja Barcelona
Maailmanmestaruuden voitti kaksi aiempaakin mestaruutta voittanut Brasilia, joka kukisti finaalissa Espanjan 6–4.
Karsinnat

Maailmanmestaruuskilpailujen karsintaan osallistui 48 joukkuetta. Lisäksi kisoihin pääsi ilman karsintaa isäntämaa Espanja. Kisoihin päässeet joukkueet olivat:
| Maanosa | Kiintiö | Maat |
| --- | --- | --- |
| Eurooppa (UEFA) | 6 |  Alankomaat  Belgia  Espanja (isäntämaa)  Italia  Ukraina  Venäjä |
| Etelä-Amerikka (CONMEBOL) | 3 |  Argentiina  Brasilia  Uruguay |
| Aasia (AFC) | 3 |  Iran  Kiina  Malesia |
| Pohjois- ja Keski-Amerikka (CONCACAF) | 2 |  Kuuba  Yhdysvallat |
| Afrikka (CAF) | 1 |  Egypti |
| Oseania (OFC) | 1 |  Australia |
Gentius

Gentiuksen kuva kolikossa.
Gentius oli Illyrian viimeinen kuningas. Hän hallitsi vuosina 180 eaa. - 168 eaa. Gentius oli illyrialaisen kuninkaan Pleuratus II:n poika.
Kolmannen makedonialaissodan sytyttyä vuonna 171 eaa. hän oli aluksi roomalaisten puolella, mutta liittoutuikin sitten vuonna 169 eaa. Makedonian kuningas Perseuksen kanssa, joka oli Rooman vihollinen. Tämän jälkeen Gentius pidätti kaksi alueen roomalaista legaattia ja tuhosi Apollonian ja Dyrrhakhionin kaupungit, jotka tukivat roomalaisia.
Roomalainen kenraali Lucius Anicius Gallus kukisti Gentiuksen seuraavana vuonna Skodrassa, ja sen jälkeen hänet tuotiin Roomaan esiteltäväksi Galluksen voitontriumfissa ja eristettiin myöhemmin Iguviumin kaupunkiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Futsalin maailmanmestaruuskilpailut 1992

| FIFA Futsal World Championship 1992 |
| --- | --- |
Joukkueet:  16
 :  27 karsijasta
Isäntämaa:  Hongkong
Ajankohta:  15. marraskuuta – 28. marraskuuta 1992
Mitalistit:  
–  Kultaa:  Brasilia
–  Hopeaa:  Yhdysvallat
–  Pronssia:  Espanja
Ottelut:  40
Maalit:  307 (7,7 ottelua kohti)
Yleisö:  50 300 (1257 ottelua kohti)
Maalintekijä:   Saeid Rajabi Shirazi (17 maalia)
Paras pelaaja:   Jorginho
Maailmanmestaruuspokaali
Vuoden 1992 futsalin maailmanmestaruuskilpailut olivat toiset FIFA:n järjestämät futsalin maailmanmestaruuskilpailut. Turnaus pelattiin Hongkongissa 15. marraskuuta - 28. marraskuuta 1992.
Maailmanmestaruuden voitti hallitseva mestari Brasilia, joka kukisti finaalissa Yhdysvallat 4-1.
Karsinnat

Maailmanmestaruuskilpailuissa järjestettiin ensimmäistä kertaa karsinnat, joihin osallistui 23 joukkuetta. Lisäksi kisoihin pääsi ilman karsintaa Yhdysvallat, Costa Rica, Nigeria ja isäntämää Hongkong. Kisoihin päässeet joukkueet olivat:
| Maanosa | Kiintiö | Maat |
| --- | --- | --- |
| Eurooppa (UEFA) | 6 |  Alankomaat  Belgia  Espanja  Italia  Puola  Venäjä |
| Etelä-Amerikka (CONMEBOL) | 3 |  Argentiina  Brasilia  Paraguay |
| Aasia (AFC) | 3 |  Hongkong (isäntämaa)  Iran  Kiina |
| Pohjois- ja Keski-Amerikka (CONCACAF) | 2 |  Costa Rica  Yhdysvallat |
| Afrikka (CAF) | 1 |  Nigeria |
| Oseania (OFC) | 1 |  Australia |
BL 15 tuuman Mk I

| BL 15" Mk I |
| --- | --- |
 Taistelulaiva Queen Elizabethin 15-tuumaista pääaseistusta toisen maailmansodan aikana
Aseen tyyppi:  laivatykki
Alkuperämaa:   Yhdistynyt kuningaskunta
Palvelushistoria
Valtion käytössä:   Yhdistynyt kuningaskunta
Sodissa:  ensimmäinen maailmansota, toinen maailmansota, kylmä sota
Valmistushistoria
Suunniteltu:  1912
Valmistusvuodet:  1912–1918
Valmistusmäärä:  186
Tekniset tiedot
Paino:  100 t
Pituus:  16,52 m
Piipun pituus:  16 m
Patruuna:  kranaatti noin 879 kg; erilliset ajopanokset
Kaliiperi:  15 tuumaa (381,0 mm)
Tulinopeus:  2 ls/min
Lähtönopeus:  750 m/s
Maksimikantama:  30 680 metriä Mk XVIIB - tai Mk XXII - kranaatilla 30 asteen korotuksella
Rekyylinvaimennus:  1,2 m
BL 15 tuuman Mk I oli Britannian kuninkaallisen laivaston 42 pituuskaliiperin laivatykki, joka korvasi aiemmin käytössä olleen BL 13,5" 45 pituuskaliiperin tykin taistelulaivojen pääaseena. Tykki oli ensimmäinen brittiläinen 15 tuuman (381 mm) tykki ja se oli samalla tehokkain ja pisimpään käytetty brittiläinen raskas laivatykki. Tykki oli käytössä vuosina 1915–1959.
Käyttö

Sotalaivat, joille tykkejä asennettiin:
viisi Queen Elizabeth -luokan taistelulaivaa, joihin kuhunkin kahdeksan tykkiä. Kolmen aluksen tykit modernisoitiin Mk I(N):ksi.
viisi Revenge-luokan taistelulaivaa, joihin kuhunkin kahdeksan tykkiä
kaksi Renown-luokan taisteluristeilijää, joihin kumpaankin kuusi tykkiä. Toisen aluksen tykit modernisoitiin Mk I(N):ksi.
taisteluristeilijä HMS Hoodille kahdeksan tykkiä Mk II -asennuksena
kaksi Courageous-luokan taisteluristeilijää, joihin kumpaankin neljä tykkiä
kaksi Erebus-luokan monitoria, joihin kumpaankin kaksi tykkiä
kaksi Marshal Ney -luokan monitoria, joihin kumpaankin kaksi tykkiä
kaksi Roberts-luokan monitoria, joihin kumpaankin kaksi tykkiä.
taistelulaiva HMS Vanguardille kahdeksan tykkiä, jotka siirretty Courageous-luokan aluksilta ja modernisoitu Mk I(N) (RP12):ksi.
Rannikkopatterit:
Kaksi rannikkotykkiä ("Clem" ja "Jane") asennettiin 1940 Kentiin lähelle Wanstone Farmia. Tykeillä ammuttiin Englannin kanaalin yli miehitettyyn Ranskaan koko sodan ajan
Viisi tykkiä asennettiin Singaporeen Johoren ja Buona Vistan pattereihin 1930-luvulla
Kuvia

Kaksi 15-tuumaista tykkiä Lontoossa Imperial War Museumin pihalla
15-tuumaisen tykin lataaminen yksinkertaisena animaationa. Kranaatit ja ajopanokset nostetaan ammusvarastosta hisseillä tykkitorniin, työnnetään tykinpesään ja ase laukaistaan.
15-tuumainen kranaatti tykkitornin ammuskellarissa Singaporessa toisen maailmansodan aikana
15-tuumaisen tykinputken rihlausta puhdistetaan Englannissa Coventryn asetehtaalla ensimmäisen maailmansodan aikana
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BL 15-inch Mk I naval gun
Käännös suomeksi
Angelika Meusel

Angelika Meusel (s. 21. toukokuuta 1959 Huittinen) on porilainen näyttelijä (FIA) ja Rakastajat-teatterin johtaja.
Meuselin isä oli kotoisin Saksasta ja Meuselin kotikieli on saksa. Hänellä on kolme veljeä Hannu, Petri ja Stefan.
Rakastajat-teatteri

Meusel perusti vuonna 1991 Rakastajat-teatterin yhdessä Hilkka Ollikaisen ja Kai Tannerin kanssa. Hän on yhä Rakastajat-teatterin johtaja yhdessä Kai Tannerin kanssa. Lisäksi hän toimii valmentajana ja yleisötyöntekijänä.
Meusel on myös ollut mukana perustamassa Lainsuojattomat-teatterifestivaalia ja toiminut festivaalin tuotannossa vuodesta 2000 saakka. Meusel on pitkäjänteisesti kehittänyt vapaan kentän toimintaa ja tehnyt lainsuojattomienselvennä teatteritaiteilijoiden työtä tunnetuksi.
Apurahat ja palkinnot

2020 Suomen Kulttuurirahaston Satakunnan rahasto myönsi Meuselille 26 000 euron suuruisen taiteilija-apurahan.
2016 Teatterikeskus myönsi Meuselille vuoden teatteriteko palkinnon . Palkinnon myöntämistä perusteltiin seuraavasti: ”Angelika Meusel on ihmisenä, naisena ja taiteilijana tehnyt vaikuttavaa ja tinkimätöntä näyttelijäntyötä.”
2009 Valtion Näyttämötaidetoimikunta myönsi Meuselille 5-vuotisen taiteilija-apurahan.
2004 Suomen Kulttuurirahasto myönsi Meuselille 14 000€ apurahan taiteelliseen työhön.
Näyttelijän töitä teatterissa mm.

2015 Tarantinoa, teetä ja OMG – kokonaisuus Bite-Size -pienoisnäytelmiä (ohj. Juha Siltanen)
2014 Kippis eli elämä, seksi, kuolema ja muita pikkujuttuja (ohj. Liisa Mustonen)
2017 Karkotetut (käsikirj. Elina Izarra Ollikainen)
2017 Viettelyksen asuntovaunu (ohj. Leea Klemola)
2020 MetroPoris – huumaavan 20-luvun iltamat (ohj. Meri-Maija Näykki)
2020 Pori Dance Company: Kun maa keinuu (ohj. Katariina Lohiniva)
Filmografia

1992 Veturimiehet heiluttaa
1996 Harjunpää ja heimolaiset
2005 Eläville ja kuolleille
Bad Schmiedeberg

| Bad Schmiedeberg |
| --- | --- |

 vaakuna
 Bad Schmiedeberg
 Koordinaatit: 51°41′N, 12°44′E 
Valtio:  Saksa
Osavaltio:  Saksi-Anhalt
Piirikunta:  Wittenberg
Hallinto:  
 – Pormestari:  Stefan Dammhayn
Pinta-ala:  
 – Kokonaispinta-ala:  43 km²
Korkeus:  100 m m
Väkiluku:  4 203
 – Väestötiheys:  98 as./km²
 
 Kotisivu  
Infobox OKVirheellinen NIMI-arvo: 
Kaupungintalo
Bad Schmiedeberg on kaupunki Wittenbergin piirikunnassa Saksi-Anhaltin alueella Saksassa. Asukkaita kaupungissa on 4 203. Kaupunki on tullut tunnetuksi kansalaistyön kokeiluhankkeestaan, jolla työttömyysaste laskettiin 15 %:sta 5 %:n.[lähde? ]
Bait (täsmennyssivu)

Wikisanakirjassa on tähän liittyvä sananselitys: .
Bait voi tarkoittaa ainakin seuraavia:
bait, aasialainen kansa
Bait, brittiläinen rikoselokuva vuodelta 1950
Bait, Hugo Haasin ohjaama elokuva vuodelta 1954
Syötti (engl. Bait), elokuva vuodelta 2000
Bait, elokuva vuodelta 2012.
Bait, elokuva vuodelta 2019.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bait”, voi hakea sivunnimihaulla, laajalla sivunnimihaulla tai tekstihaulla.
Baishan liden autonominen piirikunta

| Baisha (kiin>  白沙黎族自治县, Chāngjiāng Lízú zìzhìxiàn) |
| --- | --- |

 Baishan sijainti Hainanin maakunnassa.
 Koordinaatit: 19°13′0″N, 109°27′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  autonominen piirikunta
Pinta-ala:  
 – Kokonaispinta-ala:  2 117 km²
Väkiluku (2020):  164 699
 – Väestötiheys:  78 as./km²
Aikavyöhyke:  UTC+8
Postinumero:  572800
Suuntanumero(t):  0898
Rekisterikilpi:  琼D
 
 baisha.hainan.gov.cn 
Infobox OKVirheellinen NIMI-arvo: 
Baishan liden autonominen piirikunta (yksink.: 白沙黎族自治县; perint.: 白沙黎族自治縣; pinyin: Báishā Lízú zìzhìxiàn; Pe̍h-ōe-jī: Pe̍k-soa Lê-cho̍k chū-tī-koān) on liden autonominen piirikunta Etelä-Kiinan Hainanin maakunnan länsiosassa. Sen väkiluku vuoden 2020 väestönlaskennassa oli 164 699, ja sen pinta-ala on 1596 km2.
Baisha on jaettu 11 kuntatason alueeseen, joista neljä on suurkuntia ja seitsemän on maalaiskuntia:
Suurkunnat:
Yacha (牙叉镇)
Qifang (七坊镇)
Bangxi (邦溪镇)
Da’an (打安镇)
Maalaiskunta:
Xishui (细水乡)
Yuanmen (元门乡)
Nankai (南开乡)
Fulong (阜龙乡)
Qingsong (青松乡)
Jinbo (金波乡)
Rongbang (荣邦乡)
Franklin J. Schaffner

Franklin J. Schaffner vuonna 1977.
Franklin James Schaffner (30. toukokuuta 1920 – 2. heinäkuuta 1989) oli yhdysvaltalainen elokuvaohjaaja. Hän nousi kuuluisuuteen ohjattuaan muun muassa menestyselokuvat Papillon, Panssarikenraali Patton ja Apinoiden planeetta. Hän kuoli keuhkosyöpään heinäkuussa vuonna 1989.
Filmografia (ohjaajana)

Ei ruusuja morsiamelle (The Stripper, 1963)
Paras mies voittaa (The Best Man, 1964)
Sotalordi (The War Lord, 1965)
Kaksoisvakooja (The Double Man, 1967)
Apinoiden planeetta (Planet of the Apes, 1968)
Panssarikenraali Patton (Patton, 1970)
Nikolai ja Aleksandra (Nicholas and Alexandra, 1971)
Papillon (1973)
Saaret ja virta (Islands in the Stream, 1976)
Brasilian pojat (The Boys from Brazil, 1978)
Sfinksi (Sphinx, 1980)
Bravo, Giorgio (Yes, Giorgio, 1982)
Lionheart (1987)
Welcome Home (1989)
Aiheesta muualla

Franklin J. Schaffner Internet Movie Databasessa. (englanniksi)
Franklin J. Schaffner Elonetissä.
Arena da Floresta

| Arena da Floresta |
| --- | --- |

Rakennuksen tiedot
Sijainti:  Rio Branco, Brasilia
Avattu:  17. joulukuuta 2006
Omistaja:  Acren osavaltio
Kenttä:  Nurmi
Käyttäjät
 Rio Branco Football Club 
Katsojakapasiteetti
 20 000 
Kentän mitat
 100 × 75 m 
Lisää rakennusartikkeleitaArkkitehtuurin teemasivulla
Arena da Floresta on monikäyttöinen stadion Rio Brancossa Brasiliassa. Se avattiin vuonna 2006. Nykyään stadionia käytetään enimmäkseen jalkapallossa Rio Branco Football Clubin kotikenttänä. Stadionille mahtuu 20 000 ihmistä.
Arena da Florestan yleisöennätys on 12 088. Se tehtiin 14. helmikuuta 2007, kun Fluminense voitti ADESG:n.
Arena da Baixada

| Arena da Baixada |
| --- | --- |

Rakennuksen tiedot
Sijainti:  Curitiba
Koordinaatit:  25°26′54″S, 49°16′37″W
Rakennustyöt aloitettu:  1997
Avattu:  1999
Remontoitu:  2012–2014
Omistaja:  Clube Atlético Paranaense
Katsojakapasiteetti
 43 000 
Lisää rakennusartikkeleitaArkkitehtuurin teemasivulla
Arena da Baixada tai Estádio Joaquim Américo Guimarães on jalkapallostadion Curitibassa,  Paranán osavaltiossa Brasiliassa. Stadion oli yksi jalkapallon MM-kilpailujen 2014 pelipaikka. Clube Atlético Paranaense pelaa tavallisesti kotiottelunsa täällä.
Atte Blom

Artto Anders "Atte" Blom (s. 12. kesäkuuta 1943 Helsinki) on suomalainen musiikkivaikuttaja ja -tuottaja.
Ura

Blom toimi 1960-luvulla jazz-kriitikkona Hufvudstadsbladetissa ja Ylioppilaslehdessä. Vuosina 1966–1968 hän toimi Rytmi-lehden päätoimittajana. Vuonna 1966 Blom perusti Love Records -levy-yhtiön yhdessä säveltäjä Henrik Otto Donnerin ja rumpali Christian Schwindtin kanssa. Love Recordsista tuli Suomen tärkein vaihtoehtoisen ja kaupallisesti marginaalisen musiikin tarjoaja 1970-luvulla.[lähde? ] Se julkaisi populaarimusiikin lisäksi taistelulauluja, mustalaismusiikkia, kirjallisia lauluja, näyttämömusiikkia ja lastenlauluja. Levy-yhtiön kautta Blom julkaisi paljon poliittisen laululiikkeen musiikkia. Love Records ajautui konkurssiin 1979. Yritystä yritettiin pelastaa vasemmiston varoin, mutta hanke kaatui, koska SKDL:ssä pelättiin tuen menevän taistolaisille. Taisto Sinisalo oli itse rahoittanut yritystä 40 000 markalla.
Blom jatkoi vuonna 1979 levy-yhtiötoimintaa julkaisemalla levyjä Johanna-levymerkillä. Johanna-artisteiksi tuli suuri osa Love Recordsin rockartisteista, ja sillä julkaistiin suuri osan tuon ajan suomalaisesta uuden aallon rockista. Johanna-levymerkin taustalla oli useita eri yhtiöitä. Levymerkin loppuajaksi nimetty Johanna Kustannus Oy meni konkurssiin 1984. Tämän jälkeen Blom julkaisi levyjä useiden eri levymerkkien kautta, joista merkittävimmät olivat Megamania ja Pyramid. Muita olivat muun muassa AMT ja AAB. Levymerkkien Megamania ja Pyramid taustalla olivat alkuun yhtiöt Megamania Musiikki Ky ja Pyramid Musiikki Ky, mutta kun vanha Johanna Kustannus Oy poistettiin kaupparekisteristä, rekisteröitiin vuonna 1989 uusi Johanna Kustannus Oy, joka jatkoi julkaisemista Megamania- ja Pyramid-levymerkeillä. Tässä yhtiössä oli Blomin lisäksi kolme omistajaa. Vuonna 2002 Love Kustannuksesta tuli Johanna Kustannuksen enemmistöosakas.[lähde? ]
Blom erosi Johanna Kustannuksen palveluksesta vuonna 2005. Tämän jälkeen hän toimi UHO Production -levy-yhtiössä tuottajana vuoden 2009 alkuun, jolloin yhtiö ajautui konkurssiin. Vuodesta 2007 lähtien Blom on toiminut musiikkikustantamo Unja Songs Oy:ssä. 2010 Blom perusti yhdessä Miika Kurtakon kanssa Unja Records -levymerkin. Vuoden 2016 Love Records – Anna mulle Lovee -draamaelokuvassa Blom on päähahmo. Häntä näyttelee Jarkko Niemi.
Vuonna 2013 hän oli perustamassa Ainoa Productions -levy-yhtiötä. Toukokuussa 2016 Tavastia-klubilla järjestettiin Blomin uraa juhlistava kaksipäiväinen konsertti Atte Blom juhlii, jossa esiintyi Ainoan yhtyeitä. Konsertin myötä julkaistiin myös samanniminen kokoelma-albumi.
Atte Blom on toiminut myös jonkin verran sanoittajana, muun muassa Pepe Willbergin levyttämä ”Merimies” on hänen tekemänsä käännösteksti.[lähde? ]
Poliittiset näkemykset

Poliittisesti Blom alkoi radikalisoitua ylioppilaaksi tultuaan. Hän toimi Tricont-järjestössä, jossa johti Toinen Amerikka -työryhmää. Blom vastusti myös Suomen kytkeytymistä ”eurooppalaiseen monopolikapitalistiseen riistosysteemiin”, joka hänen mukaansa kurjisti paitsi kolmatta maailmaa myös Suomen syrjäseutuja. Blom oli Suomen Kommunistisen Puolueen jäsen vuosina 1969–1986. Jälkeenpäin hän on arvioinut kokeneensa suurimmaksi viholliseksi amerikkalaisen imperialismin.
Vuoden 2011 eduskuntavaaleissa Blom oli ehdokkaana vasemmistoliiton listalla ja sai 308 ääntä eikä tullut valituksi. Vuoden 2012 kunnallisvaaleissa Blom oli ehdokkaana Helsingissä Suomen Kommunistisen Puolueen listalla sitoutumattomana ehdokkaana ja sai 107 ääntä.
Venäjän hyökättyä Ukrainaan 2022 Blom esitti näkökantoja, jotka järkyttivät hänen vanhoja yhteistyökumppaneitaan. Hän kertoi pitävänsä Ukrainaa fasistisena maana, Yhdysvaltoja syyllisenä Ukrainan sotaan ja Venäjän presidenttiä Vladimir Putinia hyvänä presidenttinä, joka vain puolustaa omaa maataan uhan edessä. Ainoa Productions -yhtiön työntekijät irtisanoutuivat Blomin näkemyksistä.
Aiheesta muualla

Atte Blom Meteli.netissä
Miska Rantanen: Musiikkimoguli kuuntelee eläkkeellä PMMP:tä  11.6.2013. Helsingin Sanomat.
Ylen Elävä arkisto: Atte Blom, suomirockin ja levybisneksen vaatimaton suurmies
Yle Arkivet: Atte Blom om svensk progg och jazz (ruotsiksi)
Yle Arkivet: Atte Blom om de svarta i USA (ruotsiksi)
Arena Vänersborg

| Arena Vänersborg |
| --- | --- |

Rakennuksen tiedot
Sijainti:   Vänersborg
Koordinaatit:  58.365147°N, 12.328087°E
Avattu:  2009
Omistaja:  Vänersborgin kunta
Kenttä:  100 m × 146 m
Kustannukset:  275 milj. kruunua
Käyttäjät
 IFK Vänersborg, Blåsut BK, Vargöns BK 
Katsojakapasiteetti
 Jääpallo-otteluissa: 5 700   Konserteissa: 10 650 
Lisää rakennusartikkeleitaArkkitehtuurin teemasivulla
Arena Vänersborg on Ruotsissa Vänersborgin kaupungissa sijaitseva jääpallohalli. Syyskuussa 2009 käyttöön otettu halli on Ruotsin pääsarjassa Elitserienissä pelaavan IFK Vänersborgin kotiareena. Jääpallohallin lisäksi samalla alueella Vänersborgin urheilukeskuksessa sijaitsevat muun muassa jalkapallostadion Vänersvallen, jäähalli, käsipallohalli sekä vanha jääpallostadion.
Arena Vänersborgilla järjestetään jääpallo-otteluiden lisäksi myös erilaisia messuja, näyttelyitä sekä konsertteja. Asennettavan lattian avulla sitä voidaan käyttää myös eri sisäpalloilulajien peliareenana. Hallissa on ravintola, kahvila sekä neljä konferenssihuonetta neuvottelukäyttöön.
Halli on toiminut vuoden 2013 jääpallon maailmanmestaruuskilpailuiden päänäyttämönä. Vuonna 2019 halli on jälleen  jääpallon maailmanmestaruuskilpailuiden päänäyttämönä.
Geertruida Bosboom-Toussaint

| Geertruida Bosboom-Toussaint |
| --- | --- |
 Geertruida Bosboom-Toussaint
Henkilötiedot
Koko nimi:  Anna Louisa Geertruida Bosboom-Toussaint
Syntynyt: 1812
Kuollut: 1886 (73–74 vuotta)
Kansalaisuus:  Alankomaat
Ammatti:  kirjailija
Kirjailija
Äidinkieli: hollanti
Tuotannon kieli: hollanti
Aiheesta muualla
Löydä lisää kirjailijoitaKirjallisuuden teemasivulta
Anna Louisa Geertruida Bosboom-Toussaint, myös: A. L. G. Bosboom-Toussaint (1812−1886) oli alankomaalainen kirjailija. Hänen hieman laveista mutta sielunkuvauksensa vuoksi merkittävistä historiallisista romaaneistaan ovat mainittavia Het Huis Lauernesse, De Graaf van Devonshire ja De Delftsche Wonderdokter. Myöhemmin hän on kirjoittanut myös menestyneitä luonnekuvaromaaneja, kuten Majoor Frans.
Aiheesta muualla

Kuvia tai muita tiedostoja aiheesta Geertruida Bosboom-Toussaint Wikimedia Commonsissa
Anna-Malin Karlsson

| Anna-Malin Karlsson> Henkilötiedot |
| --- | --- |
Syntynyt: 1969
Kansalaisuus:   ruotsalainen
Ammatti:  professori
Muut tiedot
Järjestö:  Tukholman yliopisto (2018–) Uppsalan yliopisto Södertörnin korkeakoulu
Anna-Malin Karlsson (s. 1969) on ruotsalainen kielitieteen professori, joka työskentelee Tukholman yliopistossa.
Karlsson väitteli tohtoriksi Tukholman yliopistosta vuonna 2002 aiheenaan pohjoismaiset kielet.
Karlsson on toiminut professorina vuodesta 2008, jolloin hän aloitti ruotsin kielen professorina Södertörnin korkeakoulussa. Vuosina 2012–2018 hän siirtyi Uppsalan yliopistoon saman oppiaineen professoriksi painottaen sosiolingvistiikkaa..
Karlssonin tutkimusintresseihin kuuluvat kirjoitettu kieli ja kieli merkityksen luojana.
Tieteellisen tutkimuksen lisäksi Karlsson kirjoitti vuoteen 2019 säännöllisesti myös Svenska Dagbladetille kieliä käsitteleviä artikkeleita, jotka käsittelivät ruotsin kieltä.
Valikoituja teoksia:
Kapa ben och tappa blod: historien om konsten att bota (yhdessä Fibben Haldin kanssa, 1994)
Navel fram och prutt där bak: en bok om kroppen (yhdessä Pija Lindenbaumin ja Maria Boreliuksen kanssa, 1999)
Grammatik med betydelse: en introduktion till funktionell grammatik (yhdessä Per Holmbergin kanssa, 2019)
Franklin D. Rooseveltin hallitus

| Franklin D>  Rooseveltin hallitus |
| --- | --- |
  Yhdysvaltain 32. kabinetti
 Hallituksen jäseniä 1940-luvulla
Toimikausi alkoi:  20. tammikuuta 1933
Toimikausi päättyi:  12. huhtikuuta 1945
Jäsenet
Hallituksen johtaja:  Franklin D. Roosevelt
Ministerien lukumäärä:  11
Hallituspuolueet:  Demokraatit
Oppositiopuolueet:  Republikaanit
Historia
Vaalit:  Yhdysvaltain presidentinvaalit 1932 Yhdysvaltain presidentinvaalit 1936 Yhdysvaltain presidentinvaalit 1940 Yhdysvaltain presidentinvaalit 1944
Edellinen:  Herbert Hooverin hallitus
Seuraava:  Harry S. Trumanin hallitus
Franklin D. Rooseveltin hallitus (engl. Roosevelt Cabinet) oli vallassa Franklin D. Rooseveltin presidenttikaudella 1933–1945.
Ministerit

| Virka | Viranhaltija | Virassa | Kuva |
| --- | --- | --- | --- |
| Presidentti | Franklin D. Roosevelt | 1933–1945 |  |
| Varapresidentti | John Nance Garner | 1933–1941 |  |
| Varapresidentti | Henry A. Wallace | 1941–1945 |  |
| Varapresidentti | Harry S Truman | 1941–1945 |  |

| Ulkoministeri | Cordell Hull | 1933–1944 |  |
| Ulkoministeri | Edward Stettinius, Jr. | 1944–1945 |  |
| Valtiovarainministeri | William H. Woodin | 1933–1933 |  |
| Valtiovarainministeri | Henry Morgenthau, Jr. | 1934–1945 |  |
| Sotaministeri | George Dern | 1933–1936 |  |
| Sotaministeri | Harry Hines Woodring | 1936–1940 |  |
| Sotaministeri | Henry L. Stimson | 1940–1945 |  |
| Laivastoministeri | Claude A. Swanson | 1933–1939 |  |
| Laivastoministeri | Charles Edison | 1940–1940 |  |
| Laivastoministeri | Frank Knox | 1940–1944 |  |
| Laivastoministeri | James Forrestal | 1944–1947 |  |
| Oikeusministeri | Homer Stille Cummings | 1933–1939 |  |
| Oikeusministeri | Frank Murphy | 1939–1940 |  |
| Oikeusministeri | Robert H. Jackson | 1940–1941 |  |
| Oikeusministeri | Francis Biddle | 1941–1945 |  |
| Ylipostimestari | James Farley | 1933–1940 |  |
| Ylipostimestari | Frank C. Walker | 1940–1945 |  |
| Sisäministeri | Harold L. Ickes | 1933–1945 |  |
| Maatalousministeri | Henry A. Wallace | 1933–1940 |  |
| Maatalousministeri | Claude R. Wickard | 1940–1945 |  |
| Kauppaministeri | Daniel C. Roper | 1933–1938 |  |
| Kauppaministeri | Harry Hopkins | 1938–1940 |  |
| Kauppaministeri | Jesse H. Jones | 1940–1945 |  |
| Kauppaministeri | Henry A. Wallace | 1945–1946 |  |
| Työministeri | Frances Perkins | 1933–1945 |  |
| Valkoisen talon budjettijohtaja | Lewis Williams Douglas | 1933–1934 |  |
| Valkoisen talon budjettijohtaja | Daniel W. Bell | 1934–1939 |  |
| Valkoisen talon budjettijohtaja | Harold D. Smith | 1996–1998 |  |
Aiheesta muualla

Kuvia tai muita tiedostoja aiheesta Franklin D. Rooseveltin hallitus Wikimedia Commonsissa
França

| Henkilötiedot |
| --- | --- | --- |
Koko nimi: Françoaldo Sena de Souza
Syntymäaika: 2. maaliskuuta 1976 (ikä 48)
Syntymäpaikka: Codó, Brasilia
Kansalaisuus:  Brasilia
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 1993 1994-1995 1996-2002 2002-2005 2005-2010 2011 | Nacional XV Novembro-Jaú São Paulo Bayer Leverkusen Kashiwa Reysol Yokohama FC |  |
Maajoukkue
| 2000–2002 | Brasilia | 8 (1) |
França (s. 2. maaliskuuta 1976 Codó) on brasilialainen entinen jalkapalloilija.
Jalkapallomaajoukkue

França debytoi Brasilian maajoukkueessa 2000. Hän on pelannut kahdeksan maaottelua ja tehnyt niissä yhden maalin.